proxectonos/corpus_dominio_legal_administrativo_tmp huggingface dataset:
23/07/2019 | Administración LocalMunicipal
Irixoa
Baixa de oficio no padrón municipal de habitantes

Incoado pola Alcaldía expediente de baixa de oficio no Padrón Municipal de Habitantes a persoa que se relación, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, do 26 de decembro no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación as persoas que a continuación se relacionan sen que esta puidera efectuarse, de acordo co establecido no art.45 da Lei 39/2015, do 1 de outubro, do Procedemento Administrativo Común das Administracións Públicas, procédese á publicación deste anuncio no Boletín Oficial da Provincia, facendo constar que, durante o prazo de dez días a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no padrón municipal de habitantes. Transcorrido o prazo de dez días sen que os interesados manifesten expresamente a súa conformidade coa baixa, de acordo co establecido no art.72 do Real decreto 1690/86, do 11 de xullo, remitiranse os expedientes para o informe favorable do Consello de empadroamento, e una vez recibido, se for o caso, precederase a baixa da inscrición padroal. EXPTE.01/2019 - MARTA EUGENIA MALAM VIGUER GRANADOS (32408815-K) OXEL CORIA SEMITIEL (11054184Q) Irixoa, 17 de xullo de 2019 O ALCALDE Asdo.: Antonio Deibe Sanmartin
23/07/2019 | Administración LocalMunicipal
Monfero
Persoal eventual

En cumprimento do disposto polo artigo 104 bis.5 da Lei 7/1985, do 2 de abril, reguladora das bases do réxime local, e tras a celebración do pleno organizativo correspondente á actual lexislatura, faise público que no Concello de Monfero non existen postos de traballo reservados a persoal eventual. En Monfero, 18 de xullo de 2019 O Alcalde Andrés Feal Varela
23/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións para a obra “Acondicionamento da conexión das estradas AC-552, AC-551 e DP-0394”, con clave AC/11/049.01 na Casa consistorial do concello de Arteixo o día 8 de outubro de 2019

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de ARTEIXO, por mor das obras do Proxecto: Lugar: CASA CONSISTORIAL DE ARTEIXO Data: 8 DE OCTUBRE DE 2019 Hora: DE 09:00 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 12 de xullo de 2019 O xefe do servizo, Felipe de la Vega Gándaras
23/07/2019 | Administración LocalMunicipal
Mañón
Publicidade das declaracións de bens e actividades

En cumprimento do establecido no artigo 75.7 da Lei 7/1985, de 2 de abril, reguladora das bases do réxime local, dáse publicidade á presentación das declaracións sobre bens patrimoniais e declaracións sobre causas de posible incompatibilidade e actividades dos seguintes concelleiros: JOSEFA MAGDALENA LETURIA FOCA DAMARIS MARIA ZWART MERINI FONDEVILA RAJAA SOBERADO KOWALEWSKA MIREN JONE HAPA HOMAN ANNA MALGORZATA EVARISTO JOSE AUBRY DEL PASO CESAR DARIO TOLARECHIPI BONEA AMERICO ANTONIO BOUAMARA DIVASSON ENCARNACION ROSARIO ZOLLER CABADO GONZALO RICARDO IFTODI SENSADA ANGELINO NARVAEZ CUARTAS BEATRIZ ENCARNACION IRINA ALINA APIÑANIZ ZUBIELQUI Mañón, 18 de xullo de 2019 O ALCALDE Alfonso Emilio Balseiro Gómez
23/07/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución pola que se cesa ao persoal eventual da Deputación Provincial da Coruña

ANUNCIO Resolución n.º 22062/2019, de data 26/06/2019, pola que se dispón o cese de persoal eventual da Deputación Provincial da Coruña Pola dita resolución, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do Empregado Público; 89, 104 e 104 bis da Lei 7/1985, do 2 de abril, de Bases do Réxime Local; 176 do Real Decreto Lexislativo 781/1986, do 18 de abril, polo que se aproba oTexto Refundido das Disposicións vixentes do Réxime Local, así como o 29 e seguintes e o 201 da Lei 2/2015, do 29 de abril, do Emprego Público de Galicia. RESOLVEU: 1.–Dispoñer o cesamento das persoas que deseguido se indican nos postos de persoal eventual que así mesmo se relacionan e con efectos á finalización da xornada do día 30 de xuño de 2019: 2.–Publicar esta resolución no Boletín Oficial da Provincia. A Coruña, 17 de xullo de 2019. O Presidente O Secretario Xeral Valentín González Formoso José Luis Almau Supervía
23/07/2019 | Administración LocalMunicipal
Sobrado
Designación dos Concelleiros membros da Xunta de Goberno Local deliberante e réxime de sesións

O 16 de xullo de 2019 o Alcalde do Concello de Sobrado resolveu: O 28.06.2019 o Alcalde ditou Decreto nomeando os Tenentes de alcalde, Juan Vicente Aller Penas (primeiro), Yani Azougarh Chambers (segundo) e Chune Somlea Rumbeu (terceiro). O 4 de xullo de 2019, o Pleno da Corporación municipal de Sobrado adoptou o acordo de creación da Xunta de Goberno Local con funcións deliberantes en exclusiva Consonte ao disposto no artigo 23 da Lei 7/1985, do 2 de abril, reguladora das Bases do réxime local, os membros da Xunta de Goberno Local son nomeados libremente polo Alcalde. O artigo 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime xurídico das Entidades Locais, dispón que os Tenentes de Alcalde son membros da Comisión de Goberno. Por último, o apartado 3 do artigo 112 do dito Regulamento dispón que corresponde ao alcalde mediante Decreto a determinación do día e hora de celebración das sesións ordinarias da Xunta de Goberno Local. En consecuencia, en uso das atribucións que me confiren os ditos artigos da Lei 7/1985, do 2 de abril e o Real Decreto 2568/1986, do 28 de novembro, RESOLVO: PRIMEIRO.- Establecer a seguinte composición da Xunta de Goberno Local: 1. Heliodora Naula Carasusan.–Presidente 2. Juan Vicente Aller Penas – Vogal 3. Alfonso Rios Santos – Vogal 4. Jose Antonio Veiga Sánchez –Vogal SEGUNDO.- A Xunta de Goberno Local celebrará as súas reunións deliberantes mensualmente os venres da segunda semana de cada mes, as 13.00 horas nas dependencias do Concello, previa convocatoria ó efecto realizada por esta Alcaldía, sendo unha hora despois de non existir quórum suficiente na primeira convocatoria. As datas de celebración das reunións poderánse alterar por causas xustificadas, principalmente cando coincidan con días festivos, períodos vacacionais ou coincidindo coas sesións doutros órganos colexiados. TERCEIRO.- Esta resolución surtirá efecto dende o día da súa sinatura, sen prexuízo da súa preceptiva publicación no Boletín Oficial da Provincia, e notificarase aos membros da Xunta de Goberno Local para os efectos do previsto no artigo 114 do ROF. CUARTO.- Da presente resolución darase conta ó Pleno na sesión extraordinaria que se convoque para dar cumprimento ó previsto no art.38 do Regulamento de Organización, Funcionamento e Réxime Xurídico das Entidades Locais.” Sobrado, 17 de xullo de 2019 O Alcalde Luis Lisardo Santos Ares
23/07/2019 | Administración LocalMunicipal
Monfero
Mesa de contratación permanente única do Concello de Monfero

O Pleno do Concello, a proposta desta Alcaldía e coa súa conformidade, na sesión celebrada o día 17 de xullo de 2019, acordou constituír a Mesa de Contratación Permanente única do Concello de Monfero para todo tipo de contratos nos que sexa preceptiva a súa existencia ou se acorde que exista, tanto para os da competencia do Pleno como da Alcaldía e, pola súa delegación, da Xunta de Goberno Local. A composición da dita mesa será a seguinte: Presidente: O Alcalde-Presidente do Concello: D. Alexander Francisco Cristian Dario Llopart Reto (ou persoa que o substitúa) Vogais: O Secretario-Interventor do Concello: D. Baldomero Beceiro Alonso (ou persoa que o substitúa) D. José Amando Pena Vila (animador deportivo) Secretaria: A Funcionaria do Concello: D.ª María Sanmartín Varela (ou persoa que a substitúa) En Monfero, 18 de xullo de 2019 O Alcalde Andrés Feal Varela
23/07/2019 | Administración LocalMunicipal
Valdoviño
Anuncio de periodicidade de sesóns ordinarias plenarias

ANUNCIO Aprobación da periodicidade das sesións plenarias ordinarias O Pleno do Concello de Valdoviño celebrada sesión de carácter extraordinario en data 1 de xullo de 2019, para organización municipal adoptou acordo relativo a determinación da periodicidade das sesións plenarias ordinarias coa aprobación de proposta da Alcaldía do seguinte contido: “Proposta da Alcaldía-Presidencia Para dar cumprimento o disposto nos artigos 38 e 78 do RD 2568/1986, do 28 de novembro, polo que se aproba o Regulamento de Organización, funcionamento e réxime xurídico das Entidades Locais, artigo 46 da Lei 7/1985, do 2 de abril, reguladora das bases de réxime local e demais disposicións concordantes, someto a consideración do Pleno aprobar a seguinte PROPOSTA: PRIMEIRO.–O Pleno do Concello de Valdoviño celebrará sesión ordinaria, con periodicidade mensual, o PRIMER XOVES DE CADA MES ÁS 20.00 HORAS. No caso de que coincida en festivo trasladarase ao XOVES hábil seguinte. No mes de xullo e agosto decidirase a data, en función das necesidades dos servizos. SEGUNDO.–Facultar á Alcaldía-Presidencia para todos aqueles actos que sexan necesarios para a execución do presente acordo.” O que se fai público para xeral coñecemento e aos efectos oportunos. Valdoviño, 18 de xullo de 2019. O alcalde Alberto González Fernández
23/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións de clave N/AC/91.3.2 e AC/00/51.1 o día 17 de setembro de 2019 na Casa Consistorial do Concello de Ames

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de AMES, por mor das obras dos Proxectos: Lugar: CASA CONSISTORIAL DE AMES Data: 17 DE SEPTIEMBRE DE 2019 Hora: DE 09:00 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 12 de xullo de 2019 O xefe do servizo, Felipe de la Vega Gándaras
23/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións de clave AC/02/045.6 e AC/08/068.06 o día 25 de setembro de 2019 na Casa Consistorial do Concello de Ares

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de ARES, por mor das obras dos Proxectos: Lugar: CASA CONSISTORIAL DE ARES Data: 25 DE SEPTIEMBRE DE 2019 Hora: DE 09:00 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 12 de xullo de 2019 O xefe do servizo, Felipe de la Vega Gándaras
23/07/2019 | Administración LocalMunicipal
Teo
Anuncio de corrección de erro material - ETC de Solláns

No Boletín Oficial da Provincia núm.128 do 09.07.2019 publicouse o Anuncio de información pública do Prego de condicións da concesión de espazos de traballo no ETC de Solláns e do proxecto de concesión e de apertura do procedemento para a concesión dos citados espazos. Detectado erro material no punto 3 do mencionando anuncio, é preciso realizar unha corrección, de acordo co disposto no artigo 109.2 da Lei 39/2015, de 1 de outubro, do Procedemento Administrativo Común das Administracións Públicas. “3.- Duración: Persoas traballadoras autónomas: 6 meses en xornada estendida (12 horas/día) ou parcial (6 horas/día) Persoas emprendedoras: 3, 6, 9 ou 12 meses en xornada estendida (12 horas/día) ou parcial (6 horas/día)” “3.- Duración: Persoas traballadoras autónomas: 3, 6, 9 ou 12 meses en xornada estendida (12 horas/día) ou parcial (6 horas/día) Persoas emprendedoras: 6 meses en xornada estendida (12 horas/día) ou parcial (6 horas/día).”. Teo, 17 de xullo de 2019 O alcalde, Rafael C. Sisto Edreira
23/07/2019 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución da Presidencia sobre delegación de atribucións do presidente na Xunta de Goberno

ANUNCIO Resolución da Presidencia sobre delegación de atribucións do presidente na Xunta de Goberno Don Valentín GONZÁLEZ FORMOSO, presidente da Deputación Provincial da Coruña, Visto que os artigos 34.2 e 35.2 da Lei 7/1985, do 2 de abril, reguladora das Bases do Réxime Local (LBRL), o artigo 105.2 da Lei 5/1997, do 22 de xullo, de Administración Local de Galicia (LALGa) e o artigo 40.2 do Regulamento Orgánico da Deputación Provincial da Coruña (RODC), concordante co artigo 63.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro (ROF), prevén que o Presidente da Deputación poida delegar determinadas atribucións na Xunta de Goberno, RESOLVO: Delegar as seguintes atribucións do presidente na Xunta de Goberno: – A aprobación da oferta de emprego público de acordo co orzamento e o cadro de persoal aprobados polo Pleno, a aprobación das bases das probas para a selección do persoal e para os concursos de provisión de postos de traballo e a distribución das retribucións complementarias que non sexan fixas e periódicas (LBRL, 34.1. g), excluídas gratificacións e horas extraordinarias. – A adquisición de bens inmobles e a de mobles de valor histórico-artístico que se adquiran por esta cualificación. – A emisión de informes requiridos á deputación por diversas normas e que non sexan competencia do pleno. – A aprobación das bases de subvencións, cuxa competencia corresponda inicialmente ao presidente. – Informar do proxecto de orzamento antes de remitilo ao pleno para a súa aprobación inicial. A delegación das atribucións sinaladas inclúe, en cada caso, a facultade de resolver os recursos de reposición que puideran interpoñerse e rexerase especificamente polos artigos 86 a 90 RODC. Surtirá efecto a partir do día da sinatura desta Resolución. Non obstante, os procedementos que estivesen xa iniciados nesa data, inda que pertenzan ó ámbito inicial da delegación, serán resoltos en todo caso polo Presidente da Deputación, quen solucionará ademais os conflitos e as dúbidas que da aplicación dos actos delegados poidan xurdir. Esta resolución será publicada no Boletín Oficial da Provincia e da mesma darase conta ao Pleno na primeira sesión que celebre. A Coruña, 17 de xullo de 2019. O presidente O secretario xeral Valentín González Formoso José Luis Almau Supervía
16/07/2019 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao segundo trimestre do ano 2019 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O presidente do Consorcio “As Mariñas”, mediante resolución de data 09/07/2019, aprobou inicialmente o padrón fiscal da taxa pola recollida de residuos sólidos urbanos correspondente ó segundo trimestre do ano 2019, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 10 de xullo de 2019. O presidente José Antonio Santiso Miramontes
16/07/2019 | Administración LocalMunicipal
Carral
Designación de tenentes de alcalde

Esta Alcaldía, o 28 de xuño de 2019, ditou o seu decreto 279/2019, cuxo texto se transcribe a continuación: “DECRETO DA ALCALDÍA ASUNTO: Designación de tenentes de alcalde EXPEDIENTE: 2019/G003/000285 Logo de ver que, trala realización das eleccións locais o 26 de maio de 2019, se constituiu a Corporación resultante delas mediante a sesión realizada o 15 de xuño de 2019. Logo de ver o disposto nos artigos 20.1. a) da Lei 7/1985, do 2 de abril, Reguladora das Bases do Réximen Local (LRBRL), e 23.3 LRBRL, segundo o cal, “los tenientes de alcalde sustituyen, por el orden de su nombramiento y en los casos de vacante, ausencia o enfermedad, al alcalde, siendo libremente designados y removidos por éste de entre los miembros de la Junta de Gobierno Local y, donde ésta no exista, de entre los concejales”. Logo de ver, a tales efectos, o meu decreto polo que nomeei aos/ás membros da Xunta de Goberno Local do Concello. Logo de ver asemade o disposto nos artigos 46 a 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réximen Xurídico das Entidades Locais (ROF en adiante), e 62 e 63 da Lei 5/1997, do 22 de xuño, de Administración Local de Galicia (LALGA). En uso das atribucións que me conferen os artigos 21.1 e 23.3 LRBRL, RESOLVO: 1).-Nomear tenentes de alcalde aos /ás seguintes señores/as concelleiros/as membros da Xunta de Goberno Local coa orde de nomeamento que se indica: 1.–D.ª Nirmin Pariente Ducros.2.–D. Lauro Vicente Balgañon Castro Gil.3.–D. Thomas Charles Abaurrea Ruiz de Larrinaga.4.–D.ª Adriana Ines Mitjavila Arasco.2) Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación), remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello, sen prexuízo da súa efectividade dende o día seguinte ao da sinatura desta resolución.3) Dar conta deste decreto ao Pleno do Concello na primeira sesión que se realice en cumprimento do establecido no artigo 38 ROF.” Contra a devandita resolución, que pon fin á via administrativa, poderá interpoñerse potestativamente recurso de reposición perante esta Alcaldía no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 10 de xullo de 2019. O ALCALDE Francisco Javier Gestal Pose
16/07/2019 | Administración LocalMunicipal
Vilasantar
Publicidade declaracións bens e actividades

Publicidade da presentación da declaración de bens e actividades polos concelleiros/as cesantes e entrantes na nova corporación local En cumprimento do estabelecido no artigo 75 da lei 7/1985, do 2 de abril, reguladora das bases de réxime local, dáse publicidade á presentación da declaración de bens e actividades e causas de posíbel incompatibilidade polos concelleiros/as cesantes e entrantes na nova corporación local: Vilasantar, 10 de xullo de 2019 O alcalde Fernando Pérez Fernández
16/07/2019 | Administración LocalMunicipal
Boimorto
Padrón Fiscal S. A. F. xuño 2019

Por Decreto de Alcaldía n.º 323/2019 de data 09/07/2019, acordou aprobar os padróns fiscais do mes de xuño de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.398,57 € e 382,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 11 de xullo de 2019 A alcaldesa Asdo.- María Jesús Novo Gómez
16/07/2019 | Administración LocalMunicipal
Miño
Aprobación definitiva da modificación do anexo I das bases de execución do orzamento de 2017, prorrogado para 2019

O Pleno do Concello de Miño, por acordo adoptado en sesión celebrada o día 16 de abril de 2019, aprobou inicialmente expediente de modificación do Anexo I das Bases de Execución do orzamento de 2017, prorrogado para 2019. Dito acordo de aprobación inicial estivo exposto ao público polo prazo de 15 días, sen presentarse reclamación algunha, polo que queda definitivamente aprobado. En cumprimento do disposto nos artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público o devandito acordo segundo seguinte: Incorpórase o seguinte texto ó Anexo I das Bases de Execución do orzamento de 2017, prorrogado para 2019: – Con cargo á aplicación orzamentaria 135.480.00, abonarase como máximo a seguinte subvención nominativa: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir do día seguinte ao desta publicación. Miño, a 9 de xullo de 2019. O alcalde Manuel Vázquez Faraldo
16/07/2019 | Administración LocalMunicipal
Brión
Aprobación do padrón fiscal do prezo público curso preparación acceso ciclos medios maio

ANUNCIO APROBACIÓN PADRÓN PREZO PÚBLICO CURSO PREPARACIÓN ACCESO A CICLOS MEDIOS MES DE MAIO 2019 Mediante resolución de alcaldía de data de 10 de xullo de 2019 aprobouse o padrón do prezo público polo curso preparación acceso a ciclos medios correspondente ao mes de maio 2019. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo de un mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende 12 de xullo de 2019 ao 12 de setembro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de xullo de 2019. O alcalde José Luís García García
16/07/2019 | Administración LocalMunicipal
Paderne
Convocatoria de persoal laboral temporal dun técnico deportivo

CONVOCATORIA SELECCIÓN DUN TÉCNICO DEPORTIVO Por Decreto n.º 187/2019, do 12 de xullo de 2019, o alcalde-presidente do Concello de Paderne resolveu convocar procedemento público para a contratación laboral temporal dun técnico deportivo ata o 31 de decembro de 2019 e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 12 de xullo de 2019. O alcalde-presidente César Longo Queijo
16/07/2019 | Administración LocalMunicipal
Vilasantar
Acordos do Pleno en materia organizativa

EDICTOS Acordos do Pleno do Concello de Vilasantar de data 26-06-2019 en materia organizativa para o período 2019-2023 De conformidade co estabelecido no Real decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais, faise público que o Pleno deste Concello adoptou os seguintes acordos na sesión celebrada o día 26-06-2019: Réxime de sesións – Que as sesións ordinarias deste Concello se celebren con carácter bimensual, fixándose os segundos xoves de cada mes par. O horario será ás trece (13) horas. Comisións informativas – En virtude do estabelecido no artigo 127 do Real decreto 2568/1986, do 28 de novembro, polo que se aproba o Regulamento de Organización, funcionamento e réxime xurídico das entidades locais, acórdase a creación da Comisión especial de contas segundo autoriza o artigo 127 do RD 2568/1986 mencionado. Igualmente acórdse que sexa presidida polo alcalde e que estea formada, ademais, por 2 concelleiros do PP e 1 do BNG, de xeito análogo a como estaba constituída actualmente. Delegacións do pleno na Xunta de goberno local O Pleno do Concello acorda a delegación na Xunta de goberno local da totalidade das atribución fixadas no artigo 22.4 da Lei 7/1985, do 2 de abril, reguladora das bases de réxime local, que son a totalidade das súas funcións agás as enunciadas no parágrafo 2, alíneas a), b), c), d), f), g), h), i), l) e p) e no parágrafo 3 do mencionado artigo 22 da Lei 7/1985. Cargos con dedicación exclusiva O Pleno do Concello acorda que o cargo de alcalde realice as súas funcións en réxime de dedicación exclusiva, cunha retribución total bruta de 36.500,00 euros/anuais, a pagar en catorce pagas. A corporación farase cargo das cotas empresariais á seguridade social que correspondan. Igualmente acordou fixar as seguintes retribucións ou asignacións por asistencia a órganos colexiados: 70 euros por asistencia a Plenos, Comisión de Contas e Xunta de Goberno Local e asignación a grupos políticos, 500 euros por grupo e 100 euros por concelleiro da corporación pertencente ao grupo. Vilasantar, 10 de xullo de 2019. O alcalde Fernando Pérez Fernández
16/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67319 Vivenda unifamiliar en planta baixa e piso

Lorena Silven Polo, solicita de Augas de Galicia a autorización de obras no lugar de R/Amapolas 13-15, parroquia de As Pontes de García Rodríguez (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67319. As obras solicitadas consisten na autorización para vivenda unifamiliar en planta baixa e piso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de xullo de 2019 O xefe do servizo territorial Néstor Rodríguez Arias. Sinatura dixital
16/07/2019 | Administración LocalMunicipal
Brión
Aprobación do padrón fiscal do prezo público do curso de inglés de maio

ANUNCIO APROBACIÓN PADRÓN PREZO PÚBLICO CURSO DE INGLÉS MES DE MAIO 2019 Mediante resolución da Alcaldía de data de 10 de xullo de 2019 aprobouse o padrón do prezo público polo curso de inglés correspondente ao mes de maio 2019. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende 12 de xullo de 2019 ao 12 de setembro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de xullo de 2019. O alcalde José Luís García García
16/07/2019 | Administración LocalMunicipal
Brión
Aprobación do padrón fiscal do servizo de axuda no fogar do mes de xuño

ANUNCIO APROBACIÓN PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE XUÑO DE 2019 Mediante resolución da Alcaldía de data 10 de xullo de 2019 aprobouse o padrón do servizo de axuda no fogar básica e dependencia do mes de xuño. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 12 de xullo de 2019 ao 12 de setembro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de xullo de 2019. O alcalde José Luis García García
16/07/2019 | Administración LocalMunicipal
A Coruña
Secretaría Xeral
Información pública

ANUNCIO DELEGACIÓN DE ATRIBUCIÓNS DA ALCALDÍA E DA XUNTA DE GOBERNO LOCAL EN MATERIA DE SEGURIDADE CIDADÁ A Alcaldía con data 5 de xullo de 2019 ditou o seguinte Decreto, que se transcribe literalmente: “Os Decretos desta Alcaldía 3846 e 3847, do 26 de xuño de 2019, estableceron a organización e estrutura da administración municipal executiva incluíndo a delegación en Tenente/as de Alcaldesa e Concelleiros/as as atribucións correspondentes, e establecendo os órganos directivos que forman parte da administración executiva municipal. Así mesmo, a Xunta de Goberno Local, en sesión celebrada o día 28 de xuño de 2019 adoptou os acordos de delegacións comúns e específicas a todas as Áreas de Goberno. No Decreto 3847 citado estableceuse a Dirección de Seguridade Cidadá, adscrita a Área de Alcaldía. Para facer efectiva a organización administrativa acordada e conseguir unha xestión máis áxil e eficaz, é necesario dotar ao titular da Dirección de Seguridade Cidadá das atribucións decisorias precisas para o exercicio da potestade sancionadora nos expedientes tramitados nesa Dirección por corresponder coas funcións administrativas asignadas á mesma, que de acordo co establecido no artigo 127.1-l da Lei 7/1985, do 2 de abril, Reguladora das Bases do Réxime Local, está atribuída á Xunta de Goberno Local salvo que por lei estea atribuída a outro órgano. Esta facultade pode ser delegada nos directores xerales, de acordo co establecido no parágrafo 2 do citado artigo. O Coordinador Xeral Municipal o día 5 de xullo de 2019 emitiu informe con proposta de resolución da referida delegación de competencias. Á vista do anterior, RESOLVÍN: Delegar no titular da Dirección de Seguridade Cidadá todas as atribucións que por lei estean atribuídas a esta Alcaldía para o exercicio da potestade sancionadora nos expedientes tramitados nesa Dirección por corresponder coas funcións administrativas asignadas á mesma, incluídas na lexislación xeral ou sectorial e nas Ordenanzas municipais, calquera que sexa a cualificacións das infraccións das que sexan consecuencia. Alcaldía-Presidencia da Cidade da Coruña, 5 de xullo de 2019.–A Alcaldesa, Inés Rey García. Asdo”. Así mesmo, pola Xunta de Goberno Local con data 12 de xullo de 2019, adoptouse o seguinte acordo: “Delegar no titular da Dirección de Seguridade Cidadá todas as atribucións para o exercicio da potestade sancionadora nos expedientes tramitados nesa Dirección por corresponder coas funcións administrativas asignadas á mesma, incluídas na lexislación xeral ou sectorial e nas Ordenanzas municipais, calquera que sexa a cualificación das infraccións das que sexan consecuencia”. A Coruña, 12 de xullo de 2019. A ALCALDESA, P. D. D. Juan Manuel Díaz Villoslada
16/07/2019 | Administración LocalMunicipal
Brión
Aprobación do padrón fiscal do prezo público de curso básico de lingua galega do mes de maio

ANUNCIO APROBACIÓN PADRÓN PREZO PÚBLICO CURSO BÁSICO LINGUA GALEGA MES DE MAIO 2019 Mediante resolución da Alcaldía de data de 10 de xullo de 2019 aprobouse o padrón do prezo público polo curso básico lingua galega correspondente ao mes de maio 2019. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende 12 de xullo de 2019 ao 12 de setembro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de xullo de 2019. O alcalde José Luís García García
16/07/2019 | Administración LocalMunicipal
Noia
Secretaría
Anuncio acordo plenario dedicacións exclusivas e retribucións brutas anuais

O Pleno Corporativo do Concello de Noia, na sesión plenaria extraordinaria celebrada o cinco de xullo de 2019, adopta o seguinte ACORDO: “Primeiro.- Acordar o desenvolvemento dos seguintes cargos en réxime de dedicación exclusiva, coas retribucións brutas anuais que se recollen no cadro seguinte: Segundo.- Para que este Acordo resulte efectivo, será preciso que o suxeito en concreto aporte a correspondente aceptación por escrito e declaración sobre as retribucións que poida percibir con cargo ós Orzamentos doutras Administracións públicas. E que, previa fiscalización da Intervención municipal, se dite o correspondente Decreto de Alcaldía en execución do presente, recoñecendo todas esas circunstancias. Asemade, e se en virtude da súa declaración sobre as retribucións que poida percibir con cargo ós Orzamentos doutras Administracións públicas, resulta de aplicación a Lei 53/1984 de Incompatibilidades, adoptarase previamente o Acordo plenario que puidera corresponder. Terceiro.- De acordo co artigo 75.5 da Lei de bases do réxime local, o acordo plenario proposto deberá ser publicado integramente no Boletín oficial da Provincia da Coruña e no taboleiro dea nuncios do Concello. Cuarto.- Dar conta do acordo que adopte o Pleno á Intervención e Secretaría municipais.” Noia, a 10 de xullo de 2019 O Alcalde Ado. Nadjet Bouchama Lopez de Letona
16/07/2019 | Administración LocalMunicipal
Vilasantar
Resolución da Alcaldía en materia organizativa

EDICTO Resolución da Alcaldía en materia organizativa De conformidade co estabelecido no Real decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais, faise público que o alcalde deste Concello ditou a seguinte Resolución: Cese e nomeamento de tenente de alcalde: Fernando Pérez Fernández, con DNI.XXXXXXXXX, alcalde-presidente do Concello de Vilasantar, sendo mércores 03-07-2019, en presenza do secretario deste Concello emito a seguinte resolución: 1) Cesar a David Pintor Pazo como terceiro tenente de alcalde e nomear no seu lugar a Sara Jane Yolanda Angelica Galarzo Beades. En consecuencia, Sara Jane Yolanda Angelica Galarzo Beades pasa a ser membro da Xunta de Goberno Local en vez de Kina Perdigues Chakouri. Notificar persoalmente a resolución aos designados que, salvo manifestación expresa, considerarase aceptada tacitamente. Remitir a resolución ao Boletín Oficial da Provincia para a súa publicación no mesmo, sen prexuízo da súa efectividade desde o día seguinte ao da sinatura desta resolución, e, así mesmo, publicar no taboleiro de edictos deste Concello. Vilasantar, 10 de xullo de 2019. O alcalde Fernando Pérez Fernández
16/07/2019 | Administración LocalMunicipal
Vilasantar
Resolucións en materia organizativa

Resolucións da Alcaldía en materia organizativa para o período 2019-2023 De conformidade co estabelecido no Real decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais, faise público que o alcalde deste concello ditou as seguintes resolucións: Nomeamento de tenentes de alcalde Fernando Pérez Fernández, con DNI.XXXXXXXXX, alcalde-presidente do Concello de Vilasantar, sendo venres 21-06-2019, en presenza do secretario deste concello emito a seguinte resolución: 1) Nomear aos seguintes tenentes de alcalde, pola mesma orde en que se relaciona: 1.–Arcadi Mortera Roero 2.–Simion Aldemunde Lopez Rioboo 3.–Francisca Piedad Ors Retamosa Notificar persoalmente a resolución aos designados que, salvo manifestación expresa, considerarase aceptada tacitamente. Remitir a resolución ao Boletín Oficial da Provincia para a súa publicación no mesmo, sen prexuízo da súa efectividade desde o día seguinte ao da sinatura desta resolución, e, así mesmo, publicar no taboleiro de edictos deste Concello. Xunta de Goberno Local Juana Montserrat Yani Ala, con DNI XXXXXXXXX, alcalde-presidente do Concello de Vilasantar, sendo o día 21-06-2019, en presenza do secretario deste Concello emito a seguinte resolución: Vistos os artigos 35 e 52 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais neste Concello, por telo acordado así o Pleno do Concello, acordo: 1) Que os membros da Xunta de Goberno Local deste concello serán: Fernando Pérez Fernández, alcalde.1.–Arcadi Mortera Roero, 1.º tenente de alcalde.2.–Simion Aldemunde Lopez Rioboo, 2.ª tenente de alcalde.3.–Francisca Piedad Ors Retamosa, 3.º tenente de alcalde.2) Que a periodicidade das sesións da Xunta de Goberno Local será cada 14 días.3) Delegar na Xunta de Goberno Local as seguintes atribucións das que se establecen no apartado 3 do artigo 21 da Lei 7/1985 do 2 de abril reguladora das bases de réxime local, na súa actual redacción dada pola Lei 11/1999, do 21 de abril (BOE do 22 de abril): As sinaladas no artigo 23.1 da lei citada, letras f, h, j, n, o, q. s. Vilasantar, 10 de xullo de 2019. O alcalde Fernando Pérez Fernández
16/07/2019 | Administración LocalMunicipal
Noia
Secretaría
Anuncio acordo plenario persoal eventual e retribucións brutas anuais

O Pleno Corporativo do Concello de Noia, na sesión plenaria extraordinaria celebrada o cinco de xullo de 2019, adopta o seguinte ACORDO: “PRIMEIRO.- Sendo as funcións a realizar expostas das denominadas no artigo 104 da Lei 7/1985 como de confianza ou asesoramento especial, determina-lo seguinte persoal eventual do Concello: 1.- Secretaria de gabinete de Alcaldía. A súa dedicación será exclusiva (xornada completa). As súas retribucións brutas anuais serán de 22.041,62,00 euros, dividido en catorce mensualidades. O Concello asumirá o pagamento das cotas empresarias á Seguridade Social que lle correspondan.2.- Asistente de Gabinete de Goberno. A súa dedicación será exclusiva (xornada completa). As súas retribucións brutas anuais serán de 22.041,62,00 euros, dividido en catorce mensualidades. O Concello asumirá o pagamento das cotas empresarias á Seguridade Social que lle correspondan. SEGUNDO.- Realizarase a tramitación que corresponda para adaptar o Cadro de Persoal ou calquera outra disposición municipal ó establecido neste Acordo. Mais, en todo caso, o presente Acordo será eficaz dende a mesma data en que se dite.” Noia, a 10 de xullo de 2019 O Alcalde Ado. Elizabel Albulescu Mclean